*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*115. számú előterjesztés*

Bátaszék Város Önkormányzata Képviselő-testületének 2016. június 29-én,

15,00 órakor megtartandó ülésére

***A Kövesd és Lajvér területén fejlesztési feladatok meghatározása***

|  |
| --- |
| **Előterjesztő:** Dr. Bozsolik Róbert polgármester    **Készítette:** Bozsolik Zoltán városüzemeltetési mb. irodavezető    **Törvényességi ellenőrzést végezte:** -------------------  **Tárgyalja:**  PG Bizottság: 2016. 06. 28. |

***Tisztelt Képviselő-testület!***

A képviselő-testület a 3/2016.(III.5.) önkormányzati rendeletével fogadta el Bátaszék Város Önkormányzatának 2016. évi költségvetését. A költségvetés céltartalékában nevesítésre került Kövesd és Lajvér településrészre vonatkozóan fejlesztési céltartalék 1.000.000 Ft - 1.000.000 Ft bruttó összeggel. Ebből az összegből 1.000.000 Ft - 1.000.000 Ft zárolásra került a rendeletben.

Kövesden 2016.05.18. napon tartott közmeghallgatáson elhangzott többségi igénynek megfelelően a bevezető út kátyúzási munkái, a központi részen található járda szakasz felújítási munkái, illetve a Bátaszék – Bonyhád közötti összekötő út mellett lévő buszmegálló felszálló „szigetének” zúzott kővel történő kialakítási munkái valósulhatnak meg.

Lajvéron 2016.05.19. napon tartott közmeghallgatáson elhangzott többségi igénynek megfelelően a korábbi évben megkezdett burkolt árok készítési munkák folytatása kerül megvalósításra, illetve a buszmegálló felszálló várójának fa szerkezetének felújítása készül el.

A munkálatok elvégzése érdekében a költségvetésben a fejlesztési feladatok céltartalékok között zárolt összegből Kövesd-Lajvérra eső összeg feloldása szükséges.

Kérem a testületet a két határozati javaslat elfogadására.

**1. számú *H a t á r o z a t i j a v a s l a t :***

**a városfejlesztési feladatok céltartalékok keretének megemelésére**

Bátaszék Város Önkormányzatának Képviselő-testülete az önkormányzat 2016. évi költségvetésének városfejlesztési feladatok Kövesd és Lajvér céltartalékán 1.000.000.-Ft- 1.000.000.-Ft összeg zárolását megszünteti.

*Határidő:* Azonnal

*Felelős*: Takácsné Gehring Mária aljegyző

(a határozat megküldéséért)

*Határozatról értesül*: Bátaszéki KÖH pénzügyi iroda

irattár

**2. számú H a t á r o z a t i j a v a s l a t :**

**Bátaszék város területén a 2016. évi városfejlesztési feladatok meghatározására**

Bátaszék Város Önkormányzatának Képviselő-testülete:

1. a Kövesd és Lajvér területén végzendő 2016. évi városfejlesztési feladatokat jóváhagyja,
2. Kövesd településrészen a bevezető út kátyúzási munkái, a központi részen található járda szakasz felújítási munkái, illetve a Bátaszék – Bonyhád közötti összekötő út mellett lévő buszmegálló felszálló „szigetének” zúzott kővel történő kialakítási munkái elvégzéséhez összesen bruttó 1.000.000.-Ft összeget a 2016. évi költségvetés fejlesztési céltartalék keret terhére biztosítja,
3. Lajvér településrészen a korábbi évben megkezdett burkolt árok készítési munkák, a buszmegálló felszálló várójának fa szerkezetének felújítási munkák elvégzéséhez összesen bruttó 1.000.000.-Ft összeget a 2016. évi költségvetés fejlesztési céltartalék keret terhére biztosítja,
4. megbízza a város polgármesterét a munkák elvégzésére vonatkozó vállalkozási szerződések az önkormányzat nevében történő aláírásával.

*Határidő:* 2016. szeptember 30.

*Felelős*: Bozsolik Zoltán városüzemeltetési mb. irodavezető

(a munkálatok koordinálásáért)

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

irattár